เริ่ม 2 พ.ค. สเปน ผ่อนปรนให้ออกกำลังกายนอกบ้านได้
วันนี้ (26 เม.ย.2563) ผู้สื่อข่าวรายงานว่า นายเปโดร ซันเชซ นายกรัฐมนตรีสเปน เปิดเผยระหว่างการแถลงว่า จะอนุญาตให้ประชาชนไปออกกำลังกายนอกบ้าน หรือออกไปเดินเล่นได้ ตั้งแต่วันที่ 2 พ.ค.นี้ หากตัวเลขผู้ติดเชื้อ COVID-19 ยังคงลดลงอย่างต่อเนื่องนอกจากนี้จะอนุญาตให้พาเด็กออกไปนอกบ้านได้ด้วย โดยรัฐบาลจะชี้แจงเรื่องการผ่อนคลายมาตรการควบคุมโรค หลังการประชุมคณะรัฐมนตรีประจำสัปดาห์ในวันที่ 28 เม.ย.นี้ทั้งนี้ ชาวสเปนต้องอยู่ภายใต้มาตรการล็อกดาวน์ที่เข้มงวดมากที่สุดแห่งหนึ่งในยุโรป เพื่อชะลอการระบาดของ COVID-19 มาตั้งแต่เมื่อวันที่ 14 มี.ค.ที่ผ่านมา และได้รับอนุญาตให้ออกไปซื้ออาหาร ยารักษาโรคและสิ่งจำเป็นในการดำรงชีวิตเท่านั้น แต่ห้ามไปออกกำลังกายล่าสุดเมื่อเวลา 07.00 น. สเปนมียอดผู้ติดเชื้อทั้งหมด 223759 คน มากเป็นอันดับ 2 รองจากสหรัฐอเมริกา และมีผู้เสียชีวิตไปแล้ว 22902 คน
รัฐบาลสเปนจะอนุญาตให้ประชาชนไปออกกำลังกายนอกบ้านได้ ตั้งแต่วันที่ 2 พ.ค.นี้ หากตัวเลขผู้ติดเชื้อ COVID-19 ยังคงลดลงอย่างต่อเนื่อง
สเปน,ล็อกดาวน์,คลายล็อกดาวน์,ออกกำลังกาย,COVID-19,โควิด-19,ไวรัสโคโรนาสายพันธุ์ใหม่